Diari Oficial de la Generalitat Valenciana


Sumari del DOGV 866, del 12-07-1988 (1988/811623)

ORDRE de 20 de juny de 1988, de la Conselleria de Cultura, Educació i Ciència, per la qual s'aprova la relació de Centres Docents Privats Concertats als quals s'autoritza la disminució del nombre d'unitats concertades.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/20/(4)/dof/vci/html**

### Dades del document

Número de DOGV
:   866

Data del DOGV
:   12-07-1988

Secció del DOGV
:   DISPOSICIONS GENERALS

Número del document
:   1988/811623


Data del document
:   20-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de juny de 1988, de la Conselleria de Cultura, Educació i Ciència, per la qual s'aprova la relació de Centres Docents Privats Concertats als quals s'autoritza la disminució del nombre d'unitats concertades.  
El Reial Decret 2377/1985, de 18 de desembre pel qual s'aprova el Reglament de Normes Bàsiques sobre Concerts Educatius, estableix en l'article 46 la possibilitat de modificar els concerts educatius subscrits amb Centres docents privats que s'acolliren al Règim de Concerts previst en la Llei Orgànica 8/1985, de 3 de juliol, reguladora del Dret a l'Educació.  
Vistos els expedients incoats pel Servei Territorial de Cultura i Educació de València a petició dels titulars dels Centres privats concertats que es relacionen en l'annex de la present Ordre, per a disminuir el nombre d'unitats concertades per manca de demanda d'escolarització.  
Atès que els expedients de disminució d'unitats han estat tramesos de forma reglamentària, d'acord amb l'article 46.3 del Reial Decret 2377/1985.  
Atès que la disminució que s'autoritza garantitza l'adequada escolarització, i que la continuïtat dels ensenyaments no és perjudicada.  
Fent ús de les competències reconegudes en matèria d'ensenyament per l'Estatut d'autonomia de la Comunitat Valenciana i de les atribucions conferides pel Reial Decret 2093/1983, de 28 de juliol.  
ORDENE:  
Article primer  
Aprovar les variacions, per disminució del nombre d'unitats concertades, amb els Centres docents privats que subscribiren concerts en el curs 1986/1987, relacionades en els annexos de la present Ordre i en els termes que s'hi indiquen.  
Article segon  
Els Serveis Territorials de Cultura i Educació notificaran als titulars dels Centres interessats el contingut d'aquesta Ordre i també la data, el lloc i l'hora en què s'haurà de signar la variació que mitjançant aquesta Ordre s'aprova.  
Article tercer  
Aquesta variació la signarà el Director Territorial i el titular del Centre privat o la persona amb representació legal acreditada com cal.  
Article quart  
Si el titular del Centre privat, sense causa justificada, no subscrivia el document de la variació en la data establida, l?Administració farà d'ofici la modificació del nombre d'unitats del concert que s'aprova per la present Ordre, sense perjudici de la possible aplicació al Centre del que disposen els articles 61 u 62 de la Llei Orgànica 8/1985, de 3 de juliol, Reguladora del Dret a l'Educació, i l'article 52 del Reglament esmentat.  
Article cinquè  
Les modificacions que per aquesta Ordre s'aproven, tindran efectes a partir del 30 de juny de 1988.  
Article sisè  
Els interessats podran interposar, contra aquesta Ordre, recurs de reposició en el termini d'un mes a partir de la notificació o publicació en el Diari Oficial de la Generalitat Valenciana.  
València, 20 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Relació de Centres Docents Privats Concertats d?educació General Bàsica i Formació Professional, als quals s?autoritza la disminució d'unitats.  
Servei Territorial de Cultura i Educació de València.  
Núm. de Codi: 12138102.  
Denominació del Centre: «Jesús María».  
Localitat: València.  
Nivell: Formació Professional.  
Núm. d'unitats a disminuir: 1.  
Resultat d'unitats concertades: el concert queda extingit.  
Núm. de Codi: 45793234.  
Denominació del Centre: «San Pedro Pascual».  
Localitat: València.  
Nivell: Educació General Bàsica.  
Núm. d'unitats a disminuir: 1.  
Resultant d'unitats concertades: 24.


Còpia Permalink ELI